## Odluka o dodjeli koncesije za korištenje poljoprivrednog zemljišta u vlasništvu Republike Hrvatske na području Grada Velike Gorice

### NN 57/2005 (4.5.2005.), Odluka o dodjeli koncesije za korištenje poljoprivrednog zemljišta u vlasništvu Republike Hrvatske na području Grada Velike Gorice

# VLADA REPUBLIKE HRVATSKE

**1096**

Na temelju članka 45. stavka 4. Zakona o
poljoprivrednom zemljištu (»Narodne novine«, br.
66/2001, 87/2002 i 48/2005) Vlada Republike Hrvatske je na sjednici održanoj
28. travnja 2005. godine donijela

## ODLUKU

### O DODJELI KONCESIJE ZA KORIŠTENJE POLJOPRIVREDNOG ZEMLJIŠTA U VLASNIŠTVU REPUBLIKE HRVATSKE NA PODRUČJU GRADA VELIKE GORICE

I.

Vlada Republike Hrvatske (u daljnjem tekstu:
Davatelj koncesije) dodjeljuje tvrtki Farma Vukovina Fiolić d.o.o. Zagreb, Hrašće, Križanići
bb (u daljnjem tekstu: Korisnik koncesije), koncesiju
za korištenje poljoprivrednog zemljišta u vlasništvu Republike Hrvatske na
području Grada Velike Gorice, k.o. Vukovina u
Zagrebačkoj županiji, koje je prema izvatku iz zemljišne knjige Općinskog suda
Velika Gorica i posjedovnom listu Područnog Ureda za katastar Zagreb, Ispostava
Velika Gorica, Državne geodetske uprave, označeno kao:

k.o. Vukovina

|  |  |  |  |  |
| --- | --- | --- | --- | --- |
| katastarska | k.č. br. | kultura | klasa | površina |
| općina |  |  |  | ha a m2 |
| Vukovina | 421/2 | oranica | 4 | 14 89 02 |
| Vukovina | 420/2 | oranica | 4 | 02 92 62 |
| Vukovina | 420/26 | oranica | 4 | 01 11 93 |
| Vukovina | 421/1 | oranica | 4 | 23 78 87 |

Sveukupna površina: 42 ha 72 a 44 m2.

Sveukupna cijena godišnje koncesijske nakade
iznosi: 18.503,87 kuna.

II.

Poljoprivredno zemljište u vlasništvu Republike
Hrvatske, koje je predmet ove Odluke, daje se u koncesiju kao
proizvodno-tehnološka cjelina u svrhu biljne i stočarske proizvodnje.

III.

Korisnik koncesije dužan je iskorištavati
poljoprivredno zemljište iz točke I. ove Odluke u skladu s Programom
iskorištavanja poljoprivrednog zemljišta koji čini sastavni dio ugovora o
koncesiji i na način kojim će osigurati najveću moguću zaštitu okoliša.

IV.

Korisnik koncesije ne može ući u posjed
poljoprivrednog zemljišta, koje je minirano, do razminiranja, a troškove
razminiranja sam će snositi.

V.

Za korištenje poljoprivrednog zemljišta u
vlasništvu Republike Hrvatske navedenog u točki I. ove Odluke, Korisnik
koncesije dužan je plaćati Davatelju koncesije godišnju naknadu u iznosu
navedenom u točki I. ove Odluke.

Dinamika plaćanja naknade za koncesiju odredit
će se ugovorom o koncesiji.

VI.

Koncesija iz točke I. ove Odluke dodjeljuje se
na vrijeme od 30 godina, počevši od dana sklapanja ugovora o koncesiji
predmetnog poljoprivrednog zemljišta.

VII.

Dozvoljava se Korisniku koncesije postavljanje
gospodarskih objekata, pomoćnih uređaja i objekata za iskorištavanje zemljišta,
ako je to u skladu s dokumentima prostornog uređenja i graditeljstva.

Po isteku koncesije navedeni objekti postaju
vlasništvo Davatelja koncesije.

Davatelj koncesije ima pravo tražiti da,
Korisnik koncesije o svom trošku ukloni postavljene gospodarske, pomoćne i
druge objekte na pred­metnom poljoprivrednom
zemljištu.

VIII.

Davatelj koncesije može otkazati Korisniku
koncesije ugovor o koncesiji poljoprivrednog zemljišta iz točke I. ove Odluke,
ako Korisnik koncesije i nakon opomene koristi predmetno poljoprivredno
zemljište suprotno ugovoru i ne primjenjuje mjere i postupke predviđene
propisima o zaštiti i korištenju poljoprivrednog zemljišta.

IX.

Ugovor o koncesiji raskida se, ako Korisnik
koncesije ne plati godišnju koncesijsku naknadu utvrđenu ugovorom o koncesiji u
roku od 15 dana od dana primitka poziva Davatelja koncesije, te ako predmetno
zemljište daje u zakup ili potkoncesiju.

X.

Na temelju ove Odluke ovlašćuje se ministar
poljoprivrede, šumarstva i vodnog gospodarstva, da sklopi ugovor o koncesiji
poljoprivrednog zemljišta iz točke I. ove Odluke, kojim će se detaljno urediti
ovlaštenja Davatelja koncesije, te prava i obveze Korisnika koncesije.

XI.

Ova Odluka stupa na snagu danom donošenja, a
objavit će se u »Narodnim novinama«.

Klasa: 320-02/05-03/06

Urbroj: 5030116-05-1

Zagreb, 28. travnja 2005.

Predsjednik

**dr****. sc. Ivo Sanader**,
v. r.

Odluka, NN 57/2005-1096